CELEX: 32020D2031
Language: ro
Date: 2020-12-10 00:00:00
Title: Decizia (PESC) 2020/2031 a Consiliului din 10 decembrie 2020 de modificare a Deciziei 2012/389/PESC privind misiunea Uniunii Europene de consolidare a capacităților în Somalia (EUCAP Somalia)

11.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 419/26
               
            
         DECIZIA (PESC) 2020/2031 A CONSILIULUI
         din 10 decembrie 2020
         de modificare a Deciziei 2012/389/PESC privind misiunea Uniunii Europene de consolidare a capacităților în Somalia (EUCAP Somalia)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 16 iulie 2012, Consiliul a adoptat Decizia 2012/389/PESC (1) privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR).
                  
               
                     (2)
                  
                  
                     La 12 decembrie 2016, Consiliul a adoptat Decizia (PESC) 2016/2240 (2) care a modificat mandatul misiunii pentru ca aceasta să se concentreze asupra consolidării capacităților în Somalia și a schimbat denumirea misiunii în EUCAP Somalia.
                  
               
                     (3)
                  
                  
                     La 10 decembrie 2018, Consiliul a adoptat Decizia (PESC) 2018/1942 (3) de modificare a Deciziei 2012/389/PESC pentru a prelungi EUCAP Somalia și a-i stabili o valoare de referință financiară pentru perioada de până la 31 decembrie 2020. Respectiva valoare de referință financiară a fost majorată prin Decizia (PESC) 2020/663 a Consiliului (4).
                  
               
                     (4)
                  
                  
                     În contextul revizuirii strategice globale și coordonate a angajamentului PSAC în Somalia și în Cornul Africii, Comitetul politic și de securitate a convenit să prelungească EUCAP Somalia până la 31 decembrie 2022 și să îi modifice mandatul.
                  
               
                     (5)
                  
                  
                     Decizia 2012/389/PESC ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Decizia 2012/389/PESC se modifică după cum urmează:
            
                        1.
                     
                     
                        Articolele 2 și 3 se înlocuiesc cu următorul text:
                        
                           „Articolul 2
                           
                           Mandat
                           
                              (1)   EUCAP Somalia asistă Somalia în consolidarea capacității sale în materie de securitate maritimă pentru a îi permite să aplice mai eficient legislația maritimă.
                           
                           
                              (2)   În plus, EUCAP Somalia asistă Somalia în consolidarea capacităților sale polițienești în vederea sprijinirii punerii în aplicare a planului de tranziție somalez pentru transferul responsabilităților în materie de securitate către autoritățile somaleze.
                           
                        
                        
                           Articolul 3
                           Obiective și atribuții
                           
                              (1)   În vederea îndeplinirii mandatului prevăzut la articolul 2, EUCAP Somalia:
                              
                                          (a)
                                       
                                       
                                          consolidează capacitatea somaleză de aplicare a legislației civile în domeniul maritim pentru a putea exercita o guvernanță maritimă eficace asupra coastei sale, în apele interioare, în marea teritorială și în zona economică exclusivă;
                                       
                                    
                                          (b)
                                       
                                       
                                          consolidează capacitatea somaleză de a efectua activități de inspecție și de aplicare a legii în domeniul pescuitului, de a asigura operațiuni maritime de căutare și salvare, de a combate contrabanda, de a combate pirateria și de a desfășura activități polițienești în zona costieră pe uscat și pe mare;
                                       
                                    
                                          (c)
                                       
                                       
                                          consolidează capacitatea Ministerului Securității Interne și a serviciilor de poliție somaleze de a pune în aplicare planul de tranziție somalez pentru transferul responsabilităților în materie de securitate către autoritățile somaleze.
                                       
                                    
                           
                              (2)   În vederea realizării acestor obiective, EUCAP Somalia sprijină autoritățile somaleze în elaborarea legislației necesare și în constituirea autorităților judiciare, prin:
                              
                                          (a)
                                       
                                       
                                          furnizarea de îndrumare, consiliere, formare și echipamente necesare pentru entitățile somaleze de aplicare a legislației civile în domeniul maritim;
                                       
                                    
                                          (b)
                                       
                                       
                                          furnizarea de consiliere și îndrumare, în măsura posibilului, în materie de politici, comandă, control și coordonare, precum și furnizarea de sprijin pentru proiecte și de echipamente pentru Ministerul Securității Interne și serviciile de poliție somaleze în vederea sprijinirii inițiativelor Uniunii și ale partenerilor internaționali.
                                       
                                    
                           
                              (3)   În vederea realizării acestor obiective, EUCAP Somalia își desfășoară acțiunile conform orientărilor de funcționare și atribuțiilor prevăzute în documentele de planificare operațională aprobate de Consiliu.
                           
                           
                              (4)   EUCAP Somalia nu îndeplinește nicio funcție executivă.”
                           
                        
                     
                  
                        2.
                     
                     
                        La articolul 13 alineatul (1) se adaugă următorul paragraf:
                        „Valoarea de referință financiară destinată acoperirii cheltuielilor aferente EUCAP Somalia pentru perioada 1 ianuarie 2021-31 decembrie 2022 este de 87 780 000 EUR.”
                     
                  
                        3.
                     
                     
                        La articolul 14, alineatele (4) și (5) se înlocuiesc cu următorul text:
                        
                           „(4)   Șeful misiunii cooperează cu alți actori internaționali din regiune, în special cu Biroul politic pentru Somalia al Organizației Națiunilor Unite (ONU), Biroul ONU pentru Droguri și Criminalitate, Programul ONU pentru Dezvoltare, INTERPOL și cu Organizația Maritimă Internațională.
                        
                        
                           (5)   Șeful misiunii desfășoară o activitate de coordonare strânsă cu Atalanta, cu Misiunea militară a Uniunii Europene pentru a contribui la instruirea forțelor de securitate somaleze (EUTM Somalia), precum și cu programele de asistență relevante ale Uniunii.”
                        
                     
                  
                        4.
                     
                     
                        La articolul 16, ultima teză se înlocuiește cu următorul text:
                        „Se aplică până la data de 31 decembrie 2022.”
                     
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 10 decembrie 2020.
            
               
                  Pentru Consiliu
               
               
                  Președintele
               
               M. ROTH
            
         
         
            (1)  Decizia 2012/389/PESC a Consiliului din 16 iulie 2012 privind misiunea Uniunii Europene de consolidare a capacităților în Somalia (EUCAP Somalia) (JO L 187, 17.7.2012, p. 40).
         
            (2)  Decizia (PESC) 2016/2240 a Consiliului din 12 decembrie 2016 de modificare a Deciziei 2012/389/PESC privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP Somalia) (JO L 337, 13.12.2016, p. 18).
         
            (3)  Decizia (PESC) 2018/1942 a Consiliului din 10 decembrie 2018 de prelungire și de modificare a Deciziei 2012/389/PESC privind misiunea Uniunii Europene de consolidare a capacităților în Somalia (EUCAP Somalia) (JO L 314, 11.12.2018, p. 56).
         
            (4)  Decizia (PESC) 2020/663 a Consiliului din 18 mai 2020 de modificare a Deciziei 2012/389/PESC privind misiunea Uniunii Europene de consolidare a capacităților în Somalia (EUCAP Somalia) (JO L 157, 19.5.2020, p. 1).